Diari Oficial de la Generalitat Valenciana


Sumari del DOGV 9335, del 10-05-2022 (2022/3872)

ORDRE 24/2022, de 3 de maig, del conseller d'Educació, Cultura i Esport, d'extinció de l'autorització del centre elemental de Música Tres per Quatre, de Castelló de la Plana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9335

Data del DOGV
:   10-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3872


Data del document
:   03-05-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 24/2022, de 3 de maig, del conseller d'Educació, Cultura i Esport, d'extinció de l'autorització del centre elemental de Música Tres per Quatre, de Castelló de la Plana. [2022/3872]  
Antecedents de fet  
Primer. El centre elemental de Música Tres per Quatre, amb codi 56282116, de Castelló de la Plana, està autoritzat per l'Ordre de 9 de setembre de 1997, de la Conselleria de Cultura, Educació i Ciència, per la qual se li concedeix l'autorització d'apertura i funcionament. Per l'Ordre de 6 de juny de 2000, de la Conselleria de Cultura i Educació, es modifica la seua autorització per canvi de titularitat.  
Segon. A instàncies de la titularitat del centre, se sol·licita el 9 de març de 2022 l'extinció de l'autorització per cessament d'activitats.  
Tercer. L'extinció de l'autorització d'aquest centre per cessament efectiu de l'activitat no comporta cap perjudici greu per a l'interés públic.  
  
Fonaments de dret  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar la present ordre és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. Vist l'article 13 del Reial decret 321/1994, de 25 de febrer, sobre autorització a centres docents privats per a impartir ensenyaments artístics, que estableix que els titulars dels centres podran sol·licitar l'extinció de l'autorització per cessament d'activitats.  
Havent sol·licitat la titularitat del centre l'extinció de l'autorització,  
  
  
  
ORDENE  
  
Únic  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Denominació genèrica del centre: centre autoritzat elemental de Música  
Denominació específica del centre: Tres per Quatre  
Titular: Asociación Tres per Quatre  
Domicili: c/ Pintor Soler Blasco, 24  
Localitat: Castelló de la Plana  
Província: Castelló  
Codi: 90717448  
  
La present ordre tindrà els seus efectes acadèmics a l'inici del curs escolar 2022-2023 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 3 de maig de 2022  
  
El conseller d'Educació, Cultura i Esport,  
VICENT MARZÀ I IBÁÑEZ